《接家书》
清代·李惺

客中日盼家书到，接得家书不忍看。纸尾定知言未尽，墨痕疑有泪难乾。

困人碌碌成何事，对此茫茫集百端。中酒阻风今夜又，寒镫影里漏声残。

作者简介：（1787—1864）清四川垫江人，字伯子，号西沤。嘉庆二十二年进士。授检讨，屡迁国子监司业、左春坊左赞善。道光十二年丁父丧归，遂不再仕。主讲眉、泸、剑、潼诸州及锦江书院三十余年。工诗古文，清空高澹。有《西沤全集》。